
DEUTUNG DER MESSGEBRAUCHE. 

GEDICHT DES ZWÖLFTEN JAHRHUNDERTS. 

132 1 " HSv mac der man als gerne eine zeware. 

tiaren zo den ewigen genaden. 

sam daz er uolge dem gesellen. 

der in uerlaitet zo der belle. 

der ime nimmer geseit. 5 

die rehten warheit. 

wan daz er ime uor gelichsenot. 

er wil in leiten in den tot. 

als och der uogelrere tot. 

der machet uz deme rise sinen bot. 10 

an recchet nil lise. 

den chloben uor deme rise. 

mit harinen snoren. 

er wiruet och da michel ungeuöre. 

die och gesizzent an den chloben. 15 

133* Die werdent uil diche betrogen. 

er ziuhet si hin in da. 

un enthobetet si iesä. 

sinen gratten er si git. 

dauffe lit ein uberlit. 20 

same uert ez umbe die alle. 

die betrogen werdent zo der helle. 

Do horte ich och wilen wol sagen ! 

daz seol man uns nihtnerdagen. 

Man seol div mergriezzer. 25 

uur dir swin niht giezzen. 

si niezzent ir niht. daz ist war. 

si behorgent si auer uil gar. 

iht mer hilfet. 

daz man den brideget. 30 

19. gratten] kratte der korb. 20. überlit der decket, Sehmel- 

ier %, 438/i 



DEUTUNG DER MESSGEBRAUCHE. 271 

der darumbe nine tot. 
wan daz er bespottet gotes wort, 
der bezeichenot daz swin. 
sin lön. möz dester böser sin. 
swer da sprichet daz göt ! 35 

uii div wercb nine tot. 
dem sprichet unser herrc. 
uil ureisliche sere. 
er reuellet harte. 

mit sin selbes Worten. 40 

swer auer reit daz got. 
ufi div werch dazo tot. 
unze an sine iungeste stunde, 
der bat alle sine not überwunden, 
der hat alle sin arbeite ! 45 

133 b wol geleitet. 

er ist och ein uil salic man. 

daz er ie an dise werlt bcquam. 

Nune mac ich uor minen sunden. 

neheine gote rede chunden. 50 

der heil geist enware 

min scermare. 

uii enwolte mich benoten. 

uon den mein taten. 

daz er mir durch sine gote. 55 

gab deumöte. 

warhafte minne 

in min herze. 

daz miniv wort waren 

getriv. uii geware. 60 

so mohte ich urlob haben 

ze dem aller hersten man. 

umbe eine rede got. 

die man uil diche uor tot. 

umbe die uil misliche varwe. 65 

da die briestere stent garwe. 

uor dem altare. 

wie dvrft uns des wäre. 

daz wir daz rehte behielten umbe die uarwe. 

waz sie bezeichent so garwe. 70 

des ist mir chunt ettewaz. 

dvrch die waren minne wil ich iv sagen daz. 

nu uerlihe iv christ der riche. 

daz ir ez uernemet wislichen. 
134" un nemet ez uaste in iwern möt. 75 

wan div rede wirt uil got. 

ez triftet an die misse ettiwaz. 

ir scult ez uernemen deste baz. 

Ez ist umbe misse also gewant. 

si machete unser herre selbe der heilant. 80 

mit simme heil sinne. 

un machete och darinne. 

sinen heren lichenamen unde sin uil heil plöt. 

uon div ist div misse uil got. 

un sprichet och durch sin selbes munt. 85 

swcr zo der misse chumet. 

mit andahtlichen mote: 

si wirt ime wol ze göte. 

begriffet in des tages der tot. 

div misse hälfet ime uzzer not. 90 

so wir uur unseren lieben herren gän. 

wider des hulden wir haben getan. 

er ist uil gewaltec uü uil riche. 

sone sculn wir niht chomen hochuerteclichen. 

wan er ist an dem willen. 95 

er wil die hochuertigen alle uellen. 

Durc unser ungezvhte. 

bestet uns manec gesuhte. 
134 b wellen wir durch sinen willen ! 

daz unreht an uns niht stillen. 100 

so wirt unser ettelicher dar geslagen. 

da er neheinen trost darf haben. 

daz er immer mere. 

gesehe sinen lieben herren. 

wellen wir die Christenheit begän. 105 

so sculn wir gedultecheit un deumote haben. 

daz hat uns uor gebildot. 

der alwaltende got. 

wie scolten wir aber si began. 
wan die ez an den bochen sehent stan. 110 

an uil rehte sehent wie ez quat. 
an dem boche daz uor in da lit. 
der neheiner keret daran sinen möt. 
daz ime si nuzze oder göt. 

Die uns zehirte sint gegeben. 115 

die solten kuslichen leben, 
och solten wir in uolgen nach, 
der selben chunste daz ist war. 
wan die hirte. 

daz sint die ewarten. 120 

un heizzent die ewarten. 
dauon daz si div kint bewarten. 
daz der tofe mit mangeme goten segene. 
135* die da zo sint gegeben. 

mit den heiligen gotes Worten. 125 

si uertribent uo* uns den leiden widerwarten. 

un tofent uns mit ulizze. 

unser uarwe was . 6. wizze. 

sie heizzent uns chomen latterlich. 

uur den heren chunec. 130 

wir waren uon unseren sunden geborn. 

unser uint. hat uns uerlorn t 

wir waren gote uil lieb. 

unser uint wesse unser niht. 

ö. daz ich uil arm man. 135 

so maneger sunden began. 

an den selben stunden. 

heten si mich uunden. 

si uarten min genote. 

uro ufi spate. 140 

un rieten mir. ie mfer un mere. 

swaz so si mohten zubele. 

min herez oleuaz. 

mit eittere uulten si daz. 

si guzzen darin, haz ufi nit. 145 

111. I. ez quit, es heißt, dicitur. vergl. J- Grimm, gr. 4, 53. 
Z. F. D. A. I. 18 

daz ist daz aller wirsiste lieht. 

ich ensprich ez umbe unsech alle [niht]. 

ich bin uil dicche geuallen, 

un sint mir wol chande. 

mine uerchwndea. 1 50 

135 b iedoch moht ich geheilegot werden. 

in dem salze der erde. 

Die briestere heizzent sal terre. 

beginnent si der rehten ewc. 

so der briester wirt gewihet. 155 

so ist er gote uil lieb l 

so wil er zware. 

in haben zeimme gewinnare. 

sinen uil heren anunan. 

wol in der si geren chan. 160 

Ein chorter wirt ime danne beuolhen. 

er sol sehen, daz im deheinez daruz werde uerslohi. 

an trage zallenstunden. 

daz honec in dem munde. 

un gebe in salz sozze. 1 65 

so sochent si sine uözze. 

un obe sich einez dicche. 

uon den anderen gescicche. 

so habe er des lewen mot. 

un mache ez uil wnderen got. J70 

un habe ez in siner hole ! 

un uille ez mit siner rote. 

unze ime daz oge. 

einweder naz werde. 

uon den trahenen. oder uon dem blöte. 175 

so ist er sin meister göter. 

damit sol er si alle. 

bringen zö dem stalle. 
1 36* Der stal . bezeichent die Christenheit. 

wol in der darinne bestet. 180 

Den er denne niht mac bedwingen. 

noch zo den anderen bringen. 

161. korter, die Herde, Sehmeller 2, 333. 176. sio] ein? 

daz moz er gar lazzen uarn. 
daz chumet nimmer iu abrahames barn. 
daz hat sich so gesunderot. 185 

daz nimet der wolf durc not. 
Die mislichen varwe '• 
seit iv niaman garwe. 
dauon wil ich ein teil sagen. 

ob ich es urlob habe. 190 

Ez sint zwo uarwe wol getan ! 
die der briester an im sol haben, 
im ist blatte gescaffen. 
da mit zeichent man in zeinem phaffen. 
div blatte heizzet chrone. 195 

die sol er benoten scone. 
chrone ist ime niht gebare, 
erne si rihtare. 
hat er briesterlichen mot. 

so ist er rihtare göt. 200 

daz er die läppen treit. 
daz sol iv werden geseit. 
Div läppe ist gescaffen. 
zemanne dem phaffen. 

div bezeichent die kuschelt. 205 

div an im sol sin 
136 b der zangen. in sinen raunt. 

dannan im div gote rede wart chunt. 

wolten wir die minnen. 

in dem herzen darinne. 210 

un braitten, wolten wir si tragen. 

so mohten wir die läppen tragen. 

un mohten ez allez an uns haben. 

In die chirchen sol er gän. 

zaller uorderst sol er stän. 215 

er stat zalleruorderost. 

er ist unser leitlere, un unser trost. 

wan er uns sol leitten. 

uz disen arbeiten* 

204. /. ze manenne den ph. 206. I. aiu an in sol sin geleit. 

18* 

So nimet er denne in sine hant 220 

zalrerst einen champ. 
er rihtet daz sin har. 
ez sol ime Iigen. daz ist war. 
an daz bar ist ez gezelt. 

da ist ein anderz uzerwelt. 225 

wir sculen hiuder ime stan. 
uil wole berihtet er uns daz ist war. 
mit göter devmote. 
uor gote dem götcn. 

So heizzet er ime ein wazzer bringen. 230 

so garwet er sieb an daz singen, 
als er daz wazzer enphahet ! 
un er die hende getwahet. 
137* so wisscet. er si sä. 

un truebent sieb danach ! 235 

an daz wazzer ist ez gezelt. 

ein anderez ist darüz erweit. 

wir sculn hinder ime stän. 

uil wol gedwagen. daz ist war. 

uzzen un innen. 240 

unde obe an uns si decheiner slahte übel. 

bediv nil. un haz. 

abe uns wisscen wir daz. 

So nimet er denne in sine hant 

ein uil herlich gewant. 245 

daz heizzet ein humerale. 

min trohlin dähte. waz daz wäre. 

damite chumet ime der scate. des heiligen geistes. 

uil wol bedarf er des. 

den leit er almitten üf sinen höbet. 250 

niht uerrer ist ime erlöbet. 

daz er div ören darinne beleit. 

daz sol iv werden geseit. 

daz bezeichent daz siniv ören. 

nehein unreht sculen hören. o.55 

noch siniv ogen dar gesehen. 

da er decheines unrehtes biiehe. 

von div sol man den briester niht twingen. 

ze unrehten dingen. 
137 b uri nemac er ez niht gemachen, göt. 260 

so kere dan sinen mot. 

Daz humerale ist uil hCre. 

ez bezeichent noch märe. 

da sint ane zwene gurtcle lange. 

da mit er sich hat umbeuangen. 265 

da mit chnupphet er zesamene. 

die cbüssce. un die tugent. 

also sculen wir daz humerale tragen. 

So sliufet er danne in ein gewant. 

daz heizzet albe. un ist lanc. 270 

unde ist genennet wiz. 

un ist geworeht in allen uliz. 

uzzen unt innan ! 

ist dehein übel daran getan. 

daz nesol deheine wis da bestan. 275 

Div albe. bezeichent. den heil geloben. 

der gelobe ist auer uil got. 

der div goten werc tot. 

der sich tages unde nahtes. 

ulizzet gotes rehtes. 280 

der ist wol gehelmet. 

uaste gehalsperget. 

der mac wol mit rehte. 

daz uolwic durch uehten. 

uolwic gelaisten ! 285 

wider den swarzen meister. 
138* unde. mac äne wnden. 

wenden her umbe. 

her widere keren. 

zo simme lieben herren. 290 

zo der himelisscen Jerusalem. 

wie mohte uns immer baz gescehen. 

Der gurtel ist also getan. 

der sol uns alle umbe uän. 

der gurtel heizzet daz reht. 2S)5 

so garwet sich der gotes knebt. 

minneten wir daz rehte. 

wir hiezzen alle gotes chnechte. 
Div stöle. ist lanc unde breit, 
div umbe sinen hals get. 300 

div bezeichent noch, 
sante peters ioch. 
do er dar in geweten was. 
do er sanc un las. 

der noch da inne geweten stftl. 305 

wie salecliche der uur sich get. 
almitten in deme wege. 
daz er uns da mite zeiche gebe. 
Nu sculn wir hotten alle ! 

daz wir deweder halp uallen. 310 

diu stöle rot. 
div bezeichenöt. 
den aller heristen win. 
diu wizze daz pröt. 

damit wir alle werden geuorot. 3 1 5 

138 b Dia casula. div ime wole stet, 
un in allen beuähet. 
damite wirt bezeichenöt. 
Fides. Spes. Caritas. 

div ie mit gote was, 320 

die dri tugende. 
haftent zesamene. 
un machent State. 
alle des mannes gottate. 

alse daz pflaster uil göt, 305 

die steine ander müre tot. 
So niinet er den hantuanen. 
so ist der herre wol gar. 
so sint eruollot. 

diu heil gotes wort. 330 

Per hantuane bezeichent die gotes uart. 
da diu helle beröbet wart, 
un er die sine alle, 
löste uon der helle. 

er biez si uarn z5 den ewigen genaden. 335 

un hiez uns nach ime komen. dare. 

Ein bilde er uns uor troc. 

da nach wäre uns zeaorscenne göt. 

sin höbet neicte er zware. 

uor dem heil altare. 340 

da mite chunt er uns die g5te. 

daz got die deumöte. 

an sich nam un gie. 

da er daz here c T ce uant. 
139" Vor dem gotes tiske er danne chniet. 345 

siner sunden er begihet ! 

so zeit er sine sculde. 

er sprichet herre la mich haben dine bulde. 

unde uerlich mir. 

daz ich mozze dienen dir. 350 

daz tu an mir mozzest haben. 

einen armen dienestman. 

daz ich böte werde. 

uon dem himele zö der erde. 

un och helfare si. 355 

aller dirre menegi. 

so hat er urlöbes gegert ! 

so ist got der in gewert. 

Ein kiriel. er danne singet. 

die alten .e. er uns bringet. 360 

als er ze dem anderen male singet. 

die niwen .e. er uns bringet. 

Die lezzen list er danne sä. 

daz euuangelium darnach. 

als er daz euuangelium ane uahet. 365 

der mit unzuhten da stat, 

dem wäre zeware alse göt. 

daz er nacchent uiele in eine glot. 

wan daz sint gotes wort. 

unde sint an uns eruoliot. 370 

Credo in unum. er danne singet. 

den geloben er uns bringet, 
139 b den sol kunnen. wib. unde man. 

der ie zerehter tofe kam. 

daz er in spreche swa er si. 375 

daz er da mite bewart si. 
Ein bilde er uns denae tot. 
daz wäre uns zewizzenne got. 
daz er mit den armen gechrucet stat. 
als die iuden unseren herren täten. 380 

So der berre sprichet . orate. 
sone sculn wir niht entwellen mer. 
wir sculn biten starche. 
umbe den gotes ewarten. 

umbe die misse die er singet. 385 

daz er si uure mozze bringen, 
daz ez gote wol gezeme. 
un uns genadeclicben wege. 
So der herre alsus. 

singet, sanctus. sanctus. 390 

so gewinnet er nimmer mere. 
so manegen helfare. 
daz er daz geturre län. 
er ne mozze selbe daz here lob aneuän. 
so helfent ime denne. 395 

die heil engele. 
uile gewislichen singen, 
uii daz lob uur got bringen. 
Darnach neiget er 

uur den alter sin höbet. 400 

da mite chundet er uns die not. 
140» daz unser herre was an dem chruce tot. 
ufi sin heil geist gesegenot. 
unde gewihet. 

uon simme heil lichenamen seiet. 405 

So der gotes ewarte. 
sprichet liite uii harte. 
Nob' q ; peccaf . 
so chundet er uns alsus. 

wie ein centurio sprac. 410 

uii lüte do er die martere sach. 
do wrden ertpibe. 
umbe alle die werlt. 
■413. /. die werlt wite. 

un brachen die umhehange. 

die steine zerbrästen. 415 

div greber. sich üf taten, 
do erlasc div liehte. 
div sunne. un der mäne. 
wrden ir sein äne. 

ez wart allez uerwandelöt. 420 

durc unsers herren christes tot. 
Ein toch ist scone. un breit, 
daz wirt üf den alter geleit. 
got gesach den man. 

der daz geren chan. 425 

daz ist ein corporate, 
un bezeichenot zeware. 
daz uil heil gewant. 
da man unsern herren in want. 
do er uon dem chruce wart erhaben ! 430 

un wart geleit zö dem grabe. 
Daz man dar üf sezeet. im leit. 
140 b daz ist uröde aller der Christenheit. 
Der chelech. der dar uffe stät. 
der bezeichent daz gotes grab. 435 

Div patene. 
bezeichent . den stein ! 
der do wart geleit üf daz grab, 
da unser herre inne lac. 

In den chelech giuzzet er den win. 440 

der scoi aller herest sin. 
daz er daz wazzer da zo tot. 
daz geurot uns allen den mot. 
daz got den willen habete. 

daz er uns zo ime ladete. 445 

div zwei werdent da gesegenol ! 
daz dritte, ist ein bröt. 
daz brichet er in driv. 
heilic sint si eiliv. 

div zwei behaltet er sa. 450 

vil wole daz ist war. 
Daz dritte sciuzzet er in den win. 

daz scol der here meröt sin. 
daz ist auer der merot. des unser herre gerete. 
do er mit sinen iungeren märte. 455 

Nu biten wir got den gouten. 
daz er uns wol behöte. 
im sinen geist uil heren. 
daz er uns mözze leren. 

die geistlichen bihte. wan div ist uii gut. 460 

der si lutterlicben tot. 
141" der sich siner sunden becblaget. 
un der niht verdaget. 
sinen ewarten. 

so heilent si harte. 465 

übe er die bozze geleistet 
die ime sin meister beuilhet. 
so mac er uil wole gan 
den gotes lichenamen enphahen. 
unde wil er des niht ton. 470 

so kere dannan sinen möt. 
oder er mac in also enphän. 
alse iudas hat getan, 
daz er wirt gestozzen. 

zo iudas genozzen. 475 

uor deme gotes tisce er danne stet, 
unze er daz sacrificinm üf heuet, 
so sprichet er iesä. 
per omnia secula. 

so sculen alle die sprechen Amen. 480 

die durc got dare chamen. 
Der pater noster. ist ein gebete uil g5t ! 
so wol in der in eruollot. 
der gerichet niemmer niht. 

des ime zeleide geseihet. 485 

alle sin sculde. 
uergit er durc gotes hulde. 
der mac saleclichen leben, 
dem werdent och sine sculde uergeben. 
zeware der des nine tot. 490 

der hat ime selben genlochot. 

An der misse geswiget er dristunt. 
141 b da mite tot er uns kunt. 
die dri tage. 

die nnser herre lac in dem grabe. 495 

nach dem dritten tage, 
erstönt er. un erscein sinen lungeren sä. 
in eimme gademe. 
da si uor den iuden waren bespart, 
do sprac der heil cbrist. 500 

Pax uobis. miniv chint. 
Der briester sprichet noch also, 
des sculn wir immer wesen uro, 
so sol einer dare gähen. 

den gotes uride enphähen. 505 

unde sol under die anderen teilen die rainne. 
swa er der niht nindet. 
der sceidet uil gewisse. 
dannan an die misse. 

so ist uns uil wol gescehen. 510 

so sin wir uersonet nnder ein anderen, 
so sculn wir da uil gezogenlichen stän. 
unze urone segen werde getan, 
so mugen (wir) wol urlop hau. 
ufi urolichen dane gän. 515 

so uasten un uiren. 
als man uns gebivtet. 
unsers zehenden un unsers almosenes. 
ioch des gebetes. 

sculen wir ulizzeclicben phlegen. 520 

Da mite sculn wir alle chomen. 
142* zö der himelisscen ierusalem. 
zo den himelissen genäden. 
dar helfe uns got. Amen. 524 

Verstehendes gedieht befindet s-ich in der Münchener 
hs. cod. germ. 39 mitten unter einer Sammlung deutscher 
predigten, wo es, obwohl die hs. schon hie und da benutzt 
wurde, dennoch unbeachtet geblieben ist, wahrscheinlich 
toeil es, mit fortlaufenden seilen geschrieben, sich äufser- 



284 DEUTUNG DER MESSGEBRÄUCHE. 

lieh nicht von den predigten unterscheidet, die hs. stammt 
aus Bencdictbeuren (iste über attinet monasterio ßenedicten- 
pewren steht auf den Innenseiten der decket und mehrmals 
auf den rändern der blätter von einer hand des I5n jh.) 
und scheint nach schrift und spräche zu urtheilen dem an- 
fange des letzten dritteis des 12« jh. anzugehören, sie um- 
fqfst gegenwärtig noch 178 pergamentblätter ; zwischen dem 
163» und dem 164» blatte fehlt eine läge und zwischen 
dem 3» und dem An fehlen 2 blätter, das innerste doppel- 
blatt der 1» läge, es lafsen sich 3 verschiedene hände un- 
terscheiden: die erste reicht von blatt 1 — 14, 34 4 1 und 
44 — 83, die zweite von bl. 15 — 33, 42 und 43. die blätter 
84 — 178 sind von einer dritten hand geschrieben, die aber 
ihre eigenthümlichkeit allmähllich verändernd gegen das 
ende zu fast riesiger gröfse anwächst, auf bl. 1 — 3 ste- 
hen die beichtformeln u. s. w. die Mafsmann in seinen 
kleinern Sprachdenkmälern (vor ihm schon Docen in den 
miscellaneen) abdrucken liefs; gegen das ende folgen kurze 
anreden, ermahnungen u. s. w.} auf dem 154» — 159» blatte 
steht [eine, jedoch verkürzte Übersetzung des sermo de 
sexuagesima von Honorius solitarius, s. dessen speculum 
ecclesiae sive sermones aliquot evangelici u. s. w. Köln 1531. 
8. bl. 53* — 59 b . — die blätter 4 — 132 enthalten die eigent- 
lichen predigten (sermones diversi in vulgari, wie die auf- 
schri/i auf der aufsenseite des vorderdeckeis angibt), 
auf die sich im allgemeinen das anwenden läfst, was Ley- 
ser in s. pred. s. xnr über die predigten dieses Zeitraumes 
sagt, dessenungeachtet haben sie im einzelnen vor den schon 
bekannt gemachten manches voraus und bieten in spräche 
und inhalt der eigenthümlichkeiten viele die eine heraus- 
gäbe wohl zu . rechtfertigen vermöchten, zur bestätigung 
des gesagten theile ich einige aufs gerathewohl herausge- 
griffene dieser predigten mit, deren erste zufällig die sie- 
ben eigenschaften der taube aufzählt, die oben s. 155 nicht 
nachgewiesen werden konnten. 

München, 8 mai 1841. FRANZ PFEIFFER. 



